Audacity

Audacity je slobodný open source, multiplatformový program na úpravu digitálneho zvuku. Zdrojový kód Audacity je uvoľnený pod GNU General Public License a je dostupný na platformách Microsoft windows, Linux, Mac OS X, BSD. Grafické užívateľské rozhranie editoru bolo vytvorené za pomoci wxWidgets knižnice, vďaka čomu program vyzerá na rozličných platformách natívne (prirodzene).

Audacity vytvorili Dominikom Mazzonim a Roger Dannenberg ako študenti na univerzite Carnegie-Mellon University  na jeseň roku 1999. 28. mája 2000 vydali prvú oficiálnu verzia 0.8. Dominic Mazzoni je stále hlavný vývojár Audacity.

 Použitie 
Audacity môže byť použitý okrem priameho nahrávania zvuku z rozličných zdrojov, aj na spracovanie a import / export nahrávok v rozličných formátoch, spracovanie podcastingu ale aj na prehrávanie MIDI. Na webovej stránke programu sú k dispozícii návody nielen v anglickom jazyku, ktoré vysvetľujú, ako s Audacity pracovať. Program je preložený aj do slovenčiny.

 Vlastnosti 
 multiplatformový softvér, beží na Windows 98/ME/2000/XP/Vista/7/8/10, Linux a BSD, Mac OS X 
 nahrávanie a prehrávanie zvuku
 prevod nahrávok z pásiek a platní do digitálnej formy s poloautomatickým rozdeľovaním skladieb
 odstraňovanie šumu pomocou vzorky šumu, ktorá má byť odstránená
 editácia zvukových súborov vo formátoch WAV; Ogg ; Vorbis ; AIFF ; MP3 (kvôli proprietárnosti tohoto formátu s využitím knižnice LAME, ktorú treba inštalovať zvlášť). Od verzie 1.3.2 podporuje bezstratový kodek FLAC, a od verzie 1.3.6 podporuje formáty WMA, AAC, AMR a AC3 pomocou FFmpeg knižnice.
 strihanie, kopírovanie, vkladanie a rozdeľovanie nahrávok, pričom si program pamätá neobmedzený počet krokov vpred/vzad (undo/redo)
 zmeny rýchlosti a ladenia nahrávok
 viac stopové mixovanie
 rozšíriteľnosť funkcií pomocou pluginov a digitálnych efektov, podporuje štandard LADSPA.
 analýza zvukového spektra pomocou Furierovej transformácie
 úprava amplitúdovej obálky
 podpora pre viackanálové módy s vzorkovacími frekvenciami 96 kHz / 32bit
 generátory bieleho, hnedého a ružového šumu, generátory signálu so sínusovým, pílovým, obdĺžnikovým priebehom, metronómových klikov atď.

 Obmedzenia 
 chýbajú efekty bežiace v reálnom čase
 MIDI dáta sa dajú len zobraziť
 Audacity nepodporuje priamo properitárne kodeky AAC, WMA, AC3, AMR(NB), M4A a ďalšie. Podpora je len nepriamo, pomocou knižnice FFmpeg.

 Referencie 

 Iné projekty 

 Externé odkazy 


Kategória:Slobodný softvér